Ričardas Gavelis

Ričardas Gavelis (1950 m. lapkričio 8 d. Vilniuje – 2002 m. rugpjūčio 18 d.) – lietuvių prozininkas, dramaturgas, publicistas, fizikas.

Parašė žymius romanus „Vilniaus džiazas“ir „Vilniaus pokeris“. Vienas ryškiausių lietuviškojo postmodernizmo atstovų. Kūryba drąsi, provokuojanti, permąstanti tautinę, politinę tapatybę ir kitas pamatines kategorijas. Ryškus racionalusis pradas.

Ričardo Gavelio knygų yra išversta į anglų, prancūzų, vokiečių, latvių, lenkų, suomių, baltarusių ir kitas kalbas.

Biografija 
1968 metais baigė Druskininkų vidurinę mokyklą. 1973 m. Vilniaus universitete baigė fiziką ir gavo fiziko teoretiko diplomą. 1973–1977 m. dirbo Mokslų Akademijos Fizikos institute.

1978–1980 m. dirbo žurnalų „Mokslas ir gyvenimas“ bei „Pergalė“ redakcijose. 1992–2002 m. bendradarbiavo dienraštyje „Respublika“, savaitraštyje „Veidas“.

Bibliografija 
 Neprasidėjusi šventė: apsakymai. Vilnius: Vaga, 1976
 Įsibrovėliai: apsakymai. Vilnius: Vaga, 1982
 Nubaustieji: apsakymai. Vilnius: Vaga, 1987
 Vilniaus pokeris: romanas. Vilnius: Vaga, 1989
 Jauno žmogaus memuarai: romanas. Vilnius: Vaga, 1991. – 140 p.
 Vilniaus džiazas: romanas. Vilnius: Vaga, 1993
 Nemirtingumas. Rekonstrukcijos bandymas: publicistinė knyga apie nužudytą žurnalistą Vitą Lingį. - Kaunas: Kopa, 1994
 Paskutinioji Žemės žmonių karta: romanas. Vilnius: Vaga, 1995
 Taikos balandis: apsakymai. Vilnius: Alma littera, 1995. – 146 p.
 Prarastų godų kvartetas: romanas. Vilnius: Tyto alba, 1997
 Septyni savižudybės būdai: romanas. Vilnius: Tyto alba, 1999
 Sun–Tzu gyvenimas šventame Vilniaus mieste: romanas. Vilnius: Tyto alba, 2002. – 290 p.
 Tylos angelas: apsakymai. - Vilnius: Tyto alba, 2006.

Apdovanojimai 
2000 m. Vilniaus klubo ir Vilniaus televizijos literatūrinė premija už romanus „Prarastų godų kvartetas“ ir „Septyni savižudybės būdai“.

Nuorodos 
 Ričardo Gavelio kūrinių ištraukos

Šaltiniai, nuorodos 

 Informacija puslapyje rašyk.lt
 Rašytojų sąjungos informacija 
 Jūratės Čerškutės straipsnis apie romaną „Vilniaus pokeris“

Gavelis, Ričardas